১৯৯৪ সালের মধ্যে পোলিও দুই আমেরিকা থেকে বিলুপ্ত হয়ে যায়। ২০০০ সালে এ রোগটিকে চীন, অস্ট্রেলিয়াসহ মোট ৩৬টি পশ্চিম-প্রশান্ত মহাসাগরীয় দেশ থেকে আনুষ্ঠানিকভাবে বিলুপ্ত ঘোষণা করা হয়। ২০০২ সালে ইউরোপকে পোলিও মুক্ত ঘোষণা করা হয়। জানুয়ারি ২০১১ থেকে ভারতে আর কোনো পোলিও রোগীর সন্ধান পাওয়া যায়নি; ফলশ্রুতিতে ফেব্রুয়ারি ২০১২ সালে ভারতকে WHO এর পোলিও আক্রান্ত দেশের তালিকা থেকে বাদ দেয়া হয়। ২০১৪ সালের মার্চে ভারতকে পোলিও মুক্ত দেশ হিসেবে ঘোষণা করা হয়।

২০০৮ সালের পর মাত্র তিনটি দেশে পোলিও মহামারী দেখা গেছে: নাইজেরিয়া, পাকিস্তান ও আফগানিস্তান। যদিও বিশ্বের অধিকাংশ স্থানে পোলিও ভাইরাস ছড়ানো প্রতিরোধ করা গেছে, বুনো পোলিও ভাইরাস এখনও ছড়াচ্ছে, এবং পূর্বের পোলিও-মুক্ত এলাকাগুলোতেও বুনো পোলিও ভাইরাস ছড়ানোর আশঙ্কা তৈরী হয়েছে। বিশেষতঃ যেসব এলাকায় টিকা কম দেয়া হয়েছিল বা যেসব এলাকার পয়ঃনিষ্কাশন ব্যবস্থা ভাল নয়, সেসব স্থানে পোলিও ভাইরাসের আক্রমণ ঘটলে তা মহামারী আকার ধারণ করতে পারে। ফলে সকলকে পোলিও টীকার আওতায় আনা একান্ত জরুরী।

১৯৩৬
ভুলধারণা
১৯৫২–১৯৫৩
১৯৯০ পরবর্তী সময়